text: ປ. ໂອບາມາ ກ່າວວ່າ ສະຫະລັດ ບໍ່ມີສ່ວນ ພົວພັນ ໃນລັດຖະປະຫານ ຢູ່ເທີກີ
  ໂລກ ປ. ໂອບາມາ ກ່າວວ່າ ສະຫະລັດ ບໍ່ມີສ່ວນ ພົວພັນ ໃນລັດຖະປະຫານ ຢູ່ເທີກີ 23.07.2016
  ພວກສະໜັບສະໜຸນຍ ປ. ເທີກີ ທ່ານ Recep Tayyip Erdogan ໂບກທຸງຊາດ ແລະຍົກຮູບ ນັກສອນສາສະໜາ Fethullah Gulen ທີ່ລີ້ໄພຢູ່ສະຫະລັດ ທີ່ທາງການເທີກີ ຕ້ອງການໂຕ. ແຊຣ໌ ສົ່ງໃຫ້ອ່ານ/ເບິ່ງທາງເຟສບຸກ
  ປະທານາທິບໍດີ​ສະຫະລັດ ທ່ານ​ບາຣັກ ​ໂອ​ບາ​ມາ ກ່າວ​ວ່າ ສະຫະລັດ​ບໍ່​ໄດ້​ຮູ້ຈັກ​ແລະກໍ​ບໍ່​ມີ​ການ​ພົວພັນ​ໃດໆ​ ໃນ​ການ​ພະຍາຍາມ​ກໍ່​ລັດຖະປະຫານ ທີ່​ປະ​ເທດ​ເທີ​ກີ ​ໃນ​ອາທິດ​ແລ້ວນີ້.
  ປະທານາທິບໍດີ​ເທີ​ກີ ທ່ານ Recep Tayyip Erdogan ​ໄດ້​ກ່າວ​ຫາ ​ນັກ​ສອນສາສະໜາ​ອິສລາມທີ່​ກຳລັງ​ລີ້​ໄພ​ຢູ່​ໃນ​ສະຫະລັດ ທ່ານ Fetullah Gulen ຫຼືບໍ່​ກໍ​ພວກ​ທີ່​ເຫລື້ອມ​ໃສ ​ໃນ​ໂຕ​ທ່ານນັ້ນວ່າ ​ເປັນ​ຜູ້​ຢູ່​ເບື້ອງຫລັງ​ ການ​ພະຍາຍ​າມ​ໂຄ່ນ​ລົ້ມລັດຖະບານ​ເທີ​ກີ ​ທີ່​ປະ ສົບ​ກັບ​ຄວາມ​ລົ້ມ​ແຫລວ ​ເມື່ອ​ວັນ​ທີ 15 ກໍລະກົດຜ່ານ​ມາ.
  ຊາວເທີກີ ຍ່າງຜ່ານລົດຕຳຫຼວດ ແລະພົນລະເຮືອນ ທີ່ຖືກໄຟໄໝ້ ໃກ້ໆທຳນຽບປະທານາທິບໍດີ ທີ່ນະຄອນຫຼວງ ອັງກາຣາ.
  ທ່ານ​ໂອ​ບາ​ມາ ກ່າວ​ໃນ​ວັນ​ສຸກ​ວານ​ນີ້ວ່າ ລາຍ​ງານ​ໃດ​ກໍ​ຕາມ​ ທີ່​ກ່າວ​ວ່າ​ສະຫະລັດມີ​ສ່ວນ ພົວພັ​ນໃນ​ການວາງ​ແຜນ​ໂຈມ​ຕີນັ້ນ ​ແມ່ນ​ຈະ​ແຈ້ງບໍ່​ຖືກຕ້ອງ. ທ່ານ​ກ່າວວ່າ ​ທ່ານ​ໄດ້​ແຈ້ງ​ໃຫ້​ປະທານາທິບໍດີ Erdogan ຊາບ​ໄປ​ແລ້ວ ​ໃນ​ການ​ໂອ້​ລົມ ທາງ​ໂທລະສັບ ​ເມື່ອ​ຕົ້ນອາ ທິດ​ນີ້.
  ນອກ​ນັ້ນ ທ່ານ​ໂອ​ບາ​ມາ ຍັງ​ເວົ້າວ່າ ລັດຖະບານ​ສະຫະລັດ​ຫວັງ​ວ່າ ​ໃນ​ຂະນະ​ທີ່​ລາຍ​ລະ ອຽດ​ເປັນ​ທີ່​ຈະ​ແຈ້ງ​ຕື່ມ​ຂຶ້ນກໍ​ບໍ່​ຄວນ​ທີ່​ຈະ​ມີ​ການ​ຕອບ​ຮັບ​ເກີນ​ຂອບ​ເຂດທີ່​ອາດ​ຈະ​ນຳ​ໄປ​ ສູ່​ການ​ຕັດ​ຮອນ​ສິດ​ເສລີພາບ​ຂອງ​ສ່ວນ​ບຸກຄົນຫຼື​ການ​ປາບ​ປາມພວກ​ນັກ​ການ​ເມືອງ​ຝ່າຍ​ຄ້ານ ຫຼືພວກ​ນັກ​ຂ່າວທີ່​ໄດ້​ສະ​ແດງ​ຄວາມ​ວິຕົກ​ກັງວົນກ່ຽວ​ກັບ​ລັດຖະບານ.
  ກຳລັງພິເສດ ຂອງເທີກີ ພວມຢືນຍາມ ໃນພິທີສົ່ງສະການ ພວກເຄາະຮ້າຍ
  ທ່ານ​ໂອ​ບາ​ມາ​ ກ່າວ​ຕື່ມ​ວ່າ ການ​ຮ້ອງ​ຂໍ​ ຂອງເທີ​ກີ ທີ່​ຢາກ​ໃຫ້​ສົ່ງ​ໂຕ​ ນັກ​ສອນ​ສາສະໜາ ຈາກ​ເຮືອນ​ຂອງ​ທ່ານທີ່​ລີ້​ໄພ​ຢູ່ໃນ​ລັດ​ Pennsylvania ​ໄປ​ໃຫ້​ນັ້ນຕ້ອງ​ໄດ້ຜ່ານຂັ້ນຕອນ​ທາງ​ດ້ານ​ກົດໝາຍ ​ຂອງ​ສະຫະລັດ ​ແລະ​ຈະ​ໄດ້​ຮັບ​ການ​ອະນຸມັດ ​ກໍຕໍ່​ເມື່ອ​ອັງກາຣາ ​ສາ ມາດ​ພິສູດ​ໄດ້​ວ່າ ທ່ານ Gulen ​ເປັນ​ຜູ້​ຢູ່​ເບື້ອງຫຼັງການເຮັດລັດຖະປະຫານ​ດັ່ງກ່າວ.
  ​ໃນ​ລະຫວ່າງ​ການ​ຖະ​ແຫລ​ງຂ່າວ ​ທີ່​ນະຄອນຫຼວງວໍ​ຊິງ​ຕັນ​ ໃນ​ວັນ​ສຸກ​ວານ​ນີ້ ​ເອກອັກຄະ​ລັດຖະທູດ​ເທີ​ກີ​ປະຈຳ​ສະຫະລັດ ທ່ານ Serdar Kilic ກ່າວ​ວ່າ ປະ​ເທດຂອງ​ທ່ານ​ກຳລັງ​ດຳ​ເນີນ​ງານຮ່ວມ​ກັບ​ເຈົ້າໜ້າ​ທີ່ ​ກະຊວງ​ຍຸຕິ​ທຳ​ຂອງ​ສະຫະລັດ ​ເພື່ອ​ດຳ​ເນີນ​ການຂັ້ນສຸດ​ທ້າຍກ່ຽວ​ກັບ​ການ​ຮ້ອງ​ຂໍ​ຂອງ​ປະ​ເທດ​ທ່ານ​ເພື່ອ​ໃຫ້​ສົ່ງທ່ານ Gulen ​ໄປ​ໃຫ້​ທາງ​ການ​ເທີ​ ກີ ໃນ​ວິທີ​ທາງ​ທີ່​ເປັນການຄູ່​ຄວນ​ ກັບ​ຄວາມ​ສຳພັນ​ ໃນ​ການເປັນ​ພັນທະ​ມິດ ທີ່​ໄດ້​ມີ​ການ​ທົດ​ສອບ ​ມາ​ເປັນ​ເວລາ​ດົນ​ນານ ລະຫວ່າງ​ປະ​ເທດ​ທັງ​ສອງ.
  http://lao.voanews.com/a/3430420.html